|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 56** | | ОДЕЉЕЊЕ**:** | | ДАТУМ**:** |
| Наставна тема: | Јужна Америка | | | |
| Наставна јединица: | Природне одлике Јужне Америке | | | |
| Тип часа: | Утврђивање | | | |
| Циљ часа: | * Утврђивање степена усвојености знања о природним одликама Јужне Америке | | | |
| Очекивани исходи: | Ученици ће бити у стању да:   * Процене степен усвојености знања о природним одликама Јужне Америке. | | | |
| Облик рада: | Фронтални, групни | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Уџбеник, карта Јужне Америке, нема карта, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прегледа домаће задатке и анализира их са ученицима. Истиче најоригиналније примере и бележи у педагошку документацију.   **Главни део (30 минута):**   * Наставник дели ученике у четири групе. Једна представља рељеф, друга климу, трећа воде и четврта природне зоне Јужне Америке.Свака група добија наставни листић (прилог) на коме се налазе питања на која група одговара. * Када група одговори на питања представник групе подигне руку. Када све групе сигнализирају да су завршиле, наставник чита питања, а чланови групе одговарају. * Док једна група одговара, остале групе прате, постављају питања и врше корекције уколико сматрају да је неки одговор нетачан. * Наставник прати излагања група и бележи запажања у педагошку документацију. | | | | |

|  |
| --- |
| **Завршни део (5 минута):**   * Наставник задаје ученицима да у неме карте унесу појмове који се срећу у одговорима на питања њихове групе (прва група уноси рељеф, друга климатску карту, трећа реке и језера, а четврта приодне зоне Јужне Америке). * Када ученици заврше, предају наставнику неме карте који им саопштава да ће их прегледати до следећег часа.   \*Ученици који слабије напредују: Ученици се равномерно распоређују по групама и учествују у деловима у којима могу бити активни. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог**

1.група **РЕЉЕФ**

1. Који су највећи облици разуђености рељефа који се истичу у Јужној Америци?

2. Које рељефне целине се издвајају у рељефу Јужне Америке?

3. Наброј најпознатије висоравни у Јужној Америци.

4. Колико износу ширина и дужина Анда?

5. Како се зове највиши врх Јужне Америке?

6. Објасни појам „Ватрени појас Пацифика“.

7. Који су активни вулкани у Јужној Америци?

8. Које су најпознатије низије у Јужној Америци?

*Одговори:*

*1. Острво Галапагос, Ускршња острва, Фокландска острва, архипелаг Огњена земља, залив на ушћу реке Амазон и Ла Плате.*

*2. Громадне планине на истоку, веначне планине на западу и низије у централном делу.*

*3. То су: Гвајанска, Бразилска, Патагонија, Боливијска висораван (Алтиплано)*

*4. Ширина се креће од 150 km до 750 km, а дужина 9000 km.*

*5. Зове се Аконкагва и налази се у Андима.*

*6. То је појас који у Јужној Америци обухвата Анде, а одликују га чести земљотреси, бројни угашени и активни вулкани.*

*7. Чимборасо и Котопакси.*

*8. То су: Амазонска низија, Љанос, Гран Чако, Ла Плата, Пампа.*

2. група **КЛИМА**

1. Који климатски фактор највише утиче на климу Јужне Америке?

2. У ком топлотном појасу лежи највећи део Јужне Америке?

3. Који климатски типови су заступљени у Јужној Америци?

4. Који климатски типови су најзаступљенији?

5. Који климатски типови су заступљени јужно од повратника?

6. Колико износи количина падавина у екваторијалној клими?

7. У којим деловима је заступљена тропска пустињска клима?

8. Колико износи количина падавина у влажној тропској клими?

*Одговори:*

*1. То је географски положај тј. географска ширина.*

*2. У жарком појасу лежи највећи део Јужне Америке.*

*3. То су: екваторијална клима, степска клима, влажно тропска клима, пустињска клима, средоземна клима, океанска клима, планинска клима, сува суптропска клима, умерено континентална клима, сува континентална хладна клима.*

*4. То су: екваторијална и тропска клима.*

*5. То је суптропска и умереноконтинентална клима.*

*6. Количина падавина износи 3000 – 4000 mm годишње.*

*7. У западним, приобалним деловима континента око пустиње Атакама.*

*8. Количина падавина износи око 1500 mm годишње.*

3. група **ВОДЕ**

1. Да ли је Јужна Америка богата водом?

2. Којим сливовима припадају реке Јужне Америке?

3. Шта представља развође између ова два слива?

4. Које су особине река Тихог океана?

5. Које су највеће реке које припадају сливу Атлантског океана?

6. Колико износи ширина реке Амазон на њеном ушћу?

7. Која су највећа језера Јужне Америке?

8. Како се зове највећи водопад на свету и где се налази?

*Одговори:*

*1. Да, Јужна Америка је континент који је веома богат водом.*

*2. Припадају сливовима Тихог и Атлантског океана.*

*3. Развође представљају Анди.*

*4. Реке су кратке и брзе.*

*5. То су Амазон, Парана и Ориноко.*

*6. Износи 300 km.*

*7. То су Маракаибо и Титикака.*

*8. То је Анђеоски водопад и налази се на реци Чурун, притоци Оринока.*

4. група **ПРИРОДНЕ ЗОНЕ**

1. Који је основни фактор који утиче на формирање природних зона?

2. Шта се јавља као последица дуге изолованости континента?

3. Која природна зона је заступљена у условима екваторијалне климе?

4. Где су заступљени селваси?

5. Шта су љаноси?

6. Шта су кампоси?

7. Шта су пампе?

8. Који животиње су типичне за Јужну Америку?

*Одговори:*

*1. То је клима.*

*2. Велики број ендемичних врста.*

*3. То је прашума која се у Јужној Америци назива селваси.*

*4. Заступљени су у Амазонској низији, ободним деловима низије Ориноко, на Гвајанској и Бразилској висоравни и у северозападном приобаљу Тихог океана.*

*5. То су саване у сливу реке Ориноко.*

*6. То су саване на Бразилској висоравни.*

*7. То су плодне степе у суптропском појасу.*

*8. То су: лама, андски кондор, глодари, змије, птице, крокодили, алигатори, пиране*.