|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | Регионална географија | | | |
| Наставна јединица: | Регионална географија и географске регије | | | |
| Тип часа: | Обрада | | | |
| Циљ часа: | * Упознавање ученика са предметом проучавања регионалне географије; * Уочавање значаја географије за опште образовање, културу и свакодневни живот | | | |
| Очекивани исходи: | Ученици ће бити у стању да:   * успоставе везе између физичко-географских и друштвено-географских објеката, појава и процеса на конкретном примеру регије; * повежу постојећа знања о појму регије с географијом као науком; | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно - демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавање проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник дели ученицима иницијалне тестове и анализира их заједно са ученицима. * У педагошку документацију бележи постигнућа ученика по нивоима. * Наставник кроз разговор са ученицима понавља поделу географије на физичку, друштвену и регионалну коју су учили у 5. разреду. Исписује поделу географије на табли   **ГЕОГРАФИЈА**  **ФИЗИЧКА** **РЕГИОНАЛНА**  **ДРУШТВЕНА**   * Затим наставник подвлачи појам регионална како би истакао појам који ће ученици изучавати на том часу.   **Главни део (30 минута):**   * Наставник исписује на табли две колоне фактора на основу којих се могу издвојити географске регије. Задатак ученика је да их препишу са табле и да на страни 4 пронађу како се зову ти фактори и напишу их у својим свескама.   Рељеф  Клима  Воде природни фактори  Биљни и животињски свет  Становништво  Насеља  Привреда  Култура друштвени фактори  Политика  Историја   * Наставник истиче да регије могу бити и **физиономске** ( које су сличне по физичком изгледу) и **функционалне** ( које се издвајају по једној или више функција). * Задатак за ученике (одговоре могу пронаћи на страни 5 у уџбенику): * Како се зове део географије који се бави проучавањем регија? *(Зове се регионална географија);* * Шта представља циљ регионалне географије? *(Циљ регионалне географије је изучавање односа и веза између природе и људи);* * Да ли се регије могу временом мењати? *(Да, регије се временом могу мењати).*   **Завршни део (5 минута):**   * Наставник се враћа на схему поделе географије која се налази на табли, а ученици имају задатак да поред сваке забележе шта она проучава. Ученици бирају да ли ће то урадити текстуално или цртежом.   **\*Ученици који слабије напредују**: Наставник је за ове ученике припремио половично илустровану и одштампану схему коју лепе у свеску и завршавају је. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |