|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 25** | | ОДЕЉЕЊЕ**:** | | ДАТУМ**:** |
| Наставна тема: | Азија | | | |
| Наставна јединица: | Привреда Азије | | | |
| Тип часа: | Обрада | | | |
| Циљ часа: | * Упознавање ученика са основним особинама привреде Азије | | | |
| Очекивани исходи: | Ученици ће бити у стању да:   * препознају карактеристике привреде Азије; * наведу пољопривредне културе које се највише гаје у Азији; * именују природна богатства која су заступљена у Азији. | | | |
| Облик рада: | Фронтални, индивидуални, рад у пару | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Уџбеник, карта Азије | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прегледа домаћи задатак (неме карте) и анализира их заједно са ђацима. Указује на грешке и уноси запажања у педагошку документацију. * Наставник на табли исписује назив нове наставне јединице и уводи ученике у нову наставну јединицу којом ће се бавити на часу – **Привреда Азије**   **Главни део (30 минута):**     * Кроз разговор наставник подсећа ученике на знања која су стекли на часовима из природе и друштва у нижим разредима и на часовима географије у петом разреду. Поставља ученицима следећа питања: * Какви природни извори могу бити? *(Обновљиви и необновљиви);* * Који извори су обновљиви? *(Ветар, вода, енергија Сунца, земљиште, биљке и животиње);* * Који извори су необновљиви? *(Угаљ, нафта, природни гас, руде);* * Шта је привреда? *(Скуп делатности који се бави производњом и пружањем услуга);* * Како се дели привреда? *(На привредне делатности);* * Како се деле привредне делатности? *(На примарни, секундарни, терцијарни и квартарни сектор)* * Наставник истиче да у привреди Азије доминирају пољопривреда и индустрија. Ученици раде у пару (како седе у клупи). Један ученик представља пољопривреду, а други индустрију. Задатак је да представе свако своју грану привреде уз коришћење уџбеника (стране 89 и 90). * Након тога ученици једни другима (у паровима) представљају податке до којих су дошли. * Наставник прати и усмерава ученике током рада. * Након тога наставник задаје ученицима да на основу карте Азије на страни 90 у свеску попишу којим рудним богатствима Азија располаже. Наставник фронтално проверава урађеност задатка. * Наставник уводи нови појам:   **АЗИЈСКИ ЗМАЈЕВИ – Хонг Конг, Јужна Кореја, Сингапур, Малезија** (подразумева брз економски развој у другој половини 20. века) | | | | |

|  |
| --- |
| **Завршни део (5 минута):**   * Ученици представљају привреду Азије помоћу мапе ума тј. низом сличица замењују речи.   \*Ученици који слабије напредују: Ученици у свескама цртају биљне културе које се гаје у Азији. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |