|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 40** | | ОДЕЉЕЊЕ**:** | | ДАТУМ**:** |
| Наставна тема: | Африка | | | |
| Наставна јединица: | Полугодишња систематизација | | | |
| Тип часа: | Систематизација | | | |
| Циљ часа: | * Систематизација знања о географским регијама Европе и Азије и општим одликама Африке | | | |
| Очекивани исходи: | Ученици ће бити у стању да:   * провере своје знање која су стекли у току првог полугодишта | | | |
| Облик рада: | Фронтални, групни | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Карта Европе, карта Азије, карта Африке, атлас, хамер, бојице, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник дели ученике на четири групе по принципу уласка у учионицу. Први који уђе је број 1, други број 2, трећи број 3, четврти број 4, па испочетка док сви ученици не уђу у учионицу. Ученици седају по бројевима. Све јединице заједно, двојке заједно, тројке заједно и четворке заједно. У свакој групи се налази 6 – 7 ученика.   **Главни део (30 минута):**   * Када се ученици групишу, наставник даје упутства за рад и дели задатке. Наставник показује ученицима физичко-географску карту Европе, Азије и Африке. Ученици имају задатак да пронађу такве карте у својим атласима и да одговоре на питања и задатке (у прилогу). Све групе имају исти задатак. * Ученици имају задатак да повежу комплетно градиво првог полугодишта и представе га на хамеру. Наставник обилази групе, мотивише укључивање свих ученика у рад. Након петнаестак минута представници групе представљају своје плакате, а у томе им помажу ученици који слабије напредују и на тај начин се активно укључују у рад. Ученици размењују мишљења и допуњују једни друге. Наставник у току часа бележи запажања у педагошку документацију и изводи оцене за крај првог полугодишта. | | | | |

|  |
| --- |
| **Завршни део (5 минута):**   * Наставник саопштава ученицима предлоге оцена за крај првог полугодишта уз детаљно образложење исте. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог**

Питања и задаци:

* Одредите географски положај Европе.
* Одредите географски положај Азије.
* Одредите географски положај Африке.
* На основу карте Европе и знања која сте стекли, помоћу методе боја одредите какав је рељеф у Европи и у њеним регијама.
* На основу карте Азије и знања која сте стекли, помоћу методе боја одредите какав је рељеф у Азији и у њеним регијама.
* На основу карте Африке и знања која сте стекли, помоћу методе боја одредите какав је рељеф у Африци.
* Које су веће реке Европе и којим сливовима припадају?
* Које су веће реке Азије и којим сливовима припадају?
* Које су веће реке Африке и којим сливовима припадају?
* Наброј највећа језера Европе!
* Наброј највећа језера Азије!
* Наброј највећа језера Африке!
* Којој раси припада становништво Европе?
* Којој раси припада становништво Азије?
* Којој раси припада становништво Африке?
* Који народи живе у Европи?
* Који народи живе у Азији?
* Који народи живе у Африци?
* Који језици су најзаступљенији у Европи?
* Који језици су најзаступљенији у Азији?
* Који језици су најзаступљенији у Африци?
* Одреди границу између Европе и Азије!
* Да ли Европа има разуђену обалу?
* Да ли Азија има разуђену обалу?
* Да ли Африка има разуђену обалу?
* Каква је старосна структура Европе?
* Каква је старосна структура Азије?
* Каква је старосна структура Африке?
* Која религија је најзаступљенија у Европи?
* Која религија је најзаступљенија у Азији?
* Која религија је најзаступљенија у Африци?
* Наброј веће градове Европе!
* Наброј веће градове Азије!
* Наброј веће градове Африке!

**Одговори:**

* **Географски положај** :
  + *Математички положај Европе* *71° 08′ N, 36° 00′ S, 9º 29' W, 66° 37′ E*
  + *Математички положај Азије 27° 03′ E; 169° 50′  
    W; 77° 40′ N; 1º 16′ N.*
  + *Математички положај Африке 370 N, 350S*
  + *Европа се налази на северној хемисфери, источној и мањим делом на западној хемисфери. Пресеца је Гринич.*
  + *Азија се налази на све четири хемисфере, али већински се налази на северној и источној хемисфери.*
  + *Африка се налази на све четири хемисфере. Пресеца је екватор готово на половини. По дужини већински припада источној хемисфери..*
* ***Рељеф :***
* *На основу методе боја закључујемо да је рељеф Европе планинско- низијски, али већинским делом низијски, за разлику од Азије која је претежно планински континент. У рељефу Африке доминирају висоравни.*
* *Границу између Европе и Азије чине: планина Урал, река Урал, Каспијско језеро, Кавказ, Црно море, Босфор, Мраморно море, Дарданели и Егејско море.*
* *Европа и Азија имају разуђену обалу, док Африка има слабо разуђену обалу.*
* *Речна мрежа је Европе и Азије је густа, а најдуже реке Европе су Волга, Дунав, Рајна, Мајна, Сена, По, Ебро, Влтава, Дуеро итд, а припадају сливовима Средоземног мора, Каспијског језера, Црног мора, Балтичког мора, Атлантског океана. Веће реке Азије су: Об, Јенисеј, Лена, Амур, Хоангхо, Јангцекјанг, Инд, Ганг, Брамапутра, Амударја, Сирдарја, а припадају сливовима Северног леденог океана, Тихог океана, Индијског океана, унутрашњем отицању.*
* *Речна мрежа Африке није густа. Најзначајније реке су: Нил, Конго, Нигер, Орање, Замбези,а припадају сливовима Средоземног мора, Атлантског океана, Индијског океана.*
* *Највећа језера Европе су: Венер, Ветер, Ладога, Оњега, Боденско, Балатон, Женевско, Скадарско, Охридско.*
* *Највећа језера Азије су: Бајкалско, Каспијско, Балхашко, Мртво море.*
* *Највећа језера Африке су : Викторијино, Тангањика, Малави, Туркана.*
* ***Становништво****:*
* *Становништво Европе припада белој раси, Азије монголоидној, а Африке негроидној.*
* *Већини становништва Европе чине Германи (Немци, Швеђани, Енглези), Романи (Италијани, Шпанци, Румуни) и Словени (Срби, Македонци, Руси, Белоруси), а у Азији се истичу по бројности Кинези, Индијци, Јапанци,а у Африци Суданска и Банту група негроидне расе.*
* *Најхзаступљенији језик у Европи је енглески, а у Азији кинески, индијски, енглески, а у Африци арапски и свахили.*
* *У Европи је природни прираштај низак, а у старосној структури доминира становништво средњих година, док је у Азији претежно висок природни прираштај, а доминира претежно младо становништво. У Африци доминира младо становништво.*
* *Већина становништва Европе су хришћани, а Азије будисти, припадници ислама, хиндуизма и јудаизма. У Африци су заступљени ислам и хришћанство.*
* ***Насеља:***
* *Већи градови Европе су: Лондон, Париз, Беч, Мадрид, Будимпешта, Берлин*
* *Већи градови Азије су: Токио, Пекинг, Шангај, Делихи, Мумбај*
* *Већи градови Африке су: Каиро, Лагос, Киншаса, Јоханесбург.*