|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 70** | | ОДЕЉЕЊЕ**:** | | ДАТУМ**:** |
| Наставна тема: | Поларне области | | | |
| Наставна јединица: | Антарктик | | | |
| Тип часа: | Обрада | | | |
| Циљ часа: | * Упознавање ученика са географским карактеристикама Антарктика | | | |
| Очекивани исходи: | Ученици ће бити у стању да:   * Обележе простор који обухвата Антарктик; * Именују експедиције које су допловиле на Антарктик; * Наведу климатске типове који су заступљени на Антарктику; * Открије рудна богатства Антарктика; * Именује секторе на које је подељен Антарктик. | | | |
| Облик рада: | Фронтални, идивидуални, групни | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Уџбеник, карта света, карта поларних области, нема карта, хамер | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник дели прегледане тестове и анализира их заједно са ђацима. Указује на грешке и изводи оцену сваког ученика из те области. * Наставник на табли исписује назив нове наставне јединице – **Антарктик** и уводи ученике у нову тему којом ће се бавити на наредним часовима – Поларне области.   **Главни део (30 минута):**   * Наставник исписује на табли АНТАРКТИК = ЈУЖНИ ПОЛ * Наставник упућује ученике да погледају физичко-географску карту Антарктика на страни 216 у уџбенику и поставља им питање: * Који океaни окружују Антарктик? (*Атлантски океан, Тихи океан, Индијски океан*); * Како се зове океан који чине јужни делови ова три океана? (*Јужни океан*). * Наставник дели ученике у три групе тако што ученици извлаче цедуљу из шешира (прилог 1). У зависности од извучене цедуље ученици се групишу у три групе. * Прва група има задатак да састави питања у вези са положајем, пореклом имена и открићем континента – уз помоћ уџбеника на страни 216 и 217. * Друга група има задатак да састави питања у вези са рељефом, климом и природним зонама Антарктика – уз помоћ уџбеника на странама 217 и 218. * Трећа група има задатак да састави питања у вези са природним богатствима и поделом Антарктика – уз помоћ уџбеника на страни 218. * Могућа питања у прилогу. Групе своја питања исписују на хамеру, а наставник хамер лепи на табли. Када наставник залепи на таблу питања свих група, прва група одговара на питања која је саставила друга група, друга група одговара на питања која је саставила трећа група, трећа група одговара на питања која је саставила прва група. * Када све групе заврше, ученици прве групе читају питања, а ученици треће групе одговарају. Затим друга група чита питања на која одговара прва група. Последњи питања читају ученици треће групе на која одговоре дају ученици друге групе. Наставник прати излагање група, даје додатна објашњења и врши корекције уколико је потребно. | | | | |

|  |
| --- |
| **Завршни део (5 минута):**   * Ученици у неме карте уносе водене површине које окружују Антарктик. * ***Домаћи задатак***: Наставник задаје ученицима да ураде ***Мој резиме –*** на страни ***219*** у уџбенику.   \*Ученици који слабије напредују: Ученици имају задатак да у свеску нацртају заставе држава које имају своје истраживачке станице на Антарктику, уз помоћ уџбеника и атласа. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

|  |
| --- |
| C:\Users\Pedja\Desktop\dk.jpg |
| C:\Users\Pedja\Desktop\pin.jpg |
| C:\Users\Pedja\Desktop\vostok.jpg |

**Прилог 2**

Могућа питања

**Прва група (Џејмс Кук)**

1. Који континент је најхладнији, најветровитији и највиши? *(Антарктик);*

2. Шта значи реч Антарктик? *( У преводу значи насупрот Арктику);*

3. Које сазвежђе је најважније за оријентацију на Антарктику? *( Сазвежђе Јужни крст);*

4. Где је смештен Антарктик? *( Око Јужног пола до 580 јужне географске ширине);*

5. Колика површина Антарктика је прекривена ледом и колика је његова дебљина? *( Око 98% је прекривено ледом који достиже дебљину и преко 4 километра);*

6. Ко је открио Антарктик? *(Тај податак није познат са сигурношћу. Најчешће се наводи да га је открила руска експедиција 1820. године на челу са Михаилом Лазаревим и Фабијаном Готлибом);*

7. Ко је освојио Антарктик? *(Експедиција на челу са Норвежанином Роалдом Амундзеном 14.12. 1911. године);*

8. Када је британска екипа стигла на Антарктик? *(Јануара 1912. на челу са Робертом Скотом);*

**Друга група (Пингвини)**

1. Како се може поделити Антарктик у вези са рељефом? *( На источни и западни део);*

2. Који облик рељефа је заступљен у источном делу, а који у западном? *(На истоку је висораван, а на западу веначне планине са високим вулканским купама);*

3. Како се називају веначне планине на Антарктику? *(Антарктички Анди);*

4. Који је највиши врх Антарктика? *(Врх Винсон);*

5. Које су карактеристике климе на Антарктику? *(Ваздух је сув, падавина има мало, снег ретко пада);*

6. Која врста вегетације је заступљена на Антарктику? *(Вегетација је оскудна, лишајеви и маховине се јављју само за време летњих месеци и то у приобалним деловима) ;*

7. Које врсте животиња се јављају на Антарктику? *(Пингвини, албатроси, фоке, китови и различите врсте риба).*

**Трећа група (Истраживачке станице)**

1. Која рудна богатства се могу пронаћи на Антарктику? *(Угаљ, сребро, злато, гвожђе);*

2. Да ли се та рудна богатства експлоатишу? *(Не, због тога што су неприступачна);*

3. Шта значи то што је Атарктик проглашен светском екозоном? *(То значи да су забрањени експоатација руда и војне активности);*

4. Која је најзначајнија привредна грана? *(Рибарство, посебно лов на китове);*

5. Да ли је на Антарктику присутан туризам? *(Јесте, али не у већој мери);*

6. Да ли на Антарктику има сталних насеља? *(Не, само су присутна привремена насеља научника и истраживача);*

7. Да ли Антарктик припада некој држави? *(Не, већ је подељен на седам сектора – Чиле, Аргентина, Велика Британија, Аустралија, Нови Зеланд, Француска, Норвешка);*

8. Из којих земаља долази највећи број научника и истраживача? *(Из Велике Британије, Русије и САД-а).*