|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 41** | | ОДЕЉЕЊЕ**:** | | ДАТУМ**:** |
| Наставна тема: | Африка | | | |
| Наставна јединица: | Привреда Африке | | | |
| Тип часа: | Обрада | | | |
| Циљ часа: | * Усвајање знања о основним карактеристикама привреде Африке | | | |
| Очекивани исходи: | Ученици ће бити у стању да:   * препознају карактеристике привреде Африке; * наведу пољопривредне културе које се највише гаје у Африци; * именују природна богатства која су заступљена у Африци. | | | |
| Облик рада: | Фронтални, индивидуални, рад у пару | | | |
| Наставне методе: | Монолошка, дијалошка, демонстративна, писани радови | | | |
| Наставна средства: | Карта Африке, наставни листић, уџбеник, компјутер, пројектор | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прозива ученика/ученицу који је имао за домаћи задатак да приреди презентацију о Бушманима у Африци. * Након презентовања наставник са ученицима анализира презентацију и уноси оцену у педагошку документацију. * На табли исписује назив нове наставне јединице – ПРИВРЕДА АФРИКЕ   **Главни део (30 минута):**   * Кроз разговор наставник подсећа ученике на знања која су стекли на часовима из природе и друштва у нижим разредима и на часовима географије у петом разреду. Поставља ученицима следећа питања: * Какви природни извори могу бити? *(Обновљиви и необновљиви);* * Који извори су обновљиви? *(Ветар, вода, енергија Сунца, земљиште, биљке и животиње);* * Који извори су необновљиви? *(Угаљ, нафта, природни гас, руде);* * Шта је привреда? *(Скуп делатности који се бави производњом и пружањем услуга);* * Како се дели привреда? *(На привредне делатности);* * Како се деле привредне делатности? *(На примарни, секундарни, терцијарни и квартарни сектор)* * Наставник дели ученицима наставни листић (прилог). На листићу се налазе реченице које се односе на привреду Африке на основу којих ученици треба да саставе питања. * Када ученици заврше, проверавају тачност са паром из клупе. Један чита питање, а други одговор. | | | | |

|  |
| --- |
| **Завршни део (5 минута):**   * Наставник задаје ученицима да ураде ***Мој резиме! –*** страна ***136*** у уџбенику и најављује полугодишњу систематизацију за следећи час.   \*Ученици који слабије напредују: Ученик/ци који слабије напредују цртају у свеску животиње које се гаје у Африци. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог**

1. Африка је привредно најслабије развијен континент.

2. Африка је дуго била под колонијалном влашћу.

3. Колонизатори су становништво Африке користили као јефтину радну снагу.

4. Узроци слабе резвијености афричке привреде су велика задуженост, политичка нестабилност, тешко проходна Сахара, недостатак обрадивих површина.

5. Више од половине становништва Африке се бави пољопривредом.

6. Препрека развоју пољопривреде су: недовољна количина падавина, мали приноси, а у пределима који имају више падавина него што је потребно ерозија.

7. Издвајају се две врсте пољопривреде: традиционална и плантажна.

8. Највише се узгајају пиринач, маниока, батата, јам и просо.

9. У умереном појасу узгајају се кукуруз, пшеница и јечам.

10. Од стоке узгајају се говеда, овце, козе и камиле.

11. Плантажну пољопривреду карактеришу употреба савремених агротехничких мера, модерна механизација.

12. Предност плантажне производње је у томе што је развијенија и даје веће приносе.

13. Долина Нила је најзначајније пољопривредно подручје Африке.

14. На крајњем северу се гаје агруми.

15. Африка је највећи светски произвођач какаа.

16. Какао се највише гаји у Гани, Нигерији и Обали Слоноваче.

17. Танзанија је највећи светски произвођач каранфилића.

18. Од рудних богатстава највише су заступљена налазишта уранијума, боксита, бакра, злата, дијаманата.

19. Од енергетских извора највише има угља, нафте и природног гаса.

20. Индустрија је слабо развијена.

21. Најразвијенија је Јужноафричка Република.

22. Туристички најпосећенија је регија Средоземља.

23. Бржи туристички развој омета нестабилна политичка ситуација, неповољни природни услови.

***Питања:***

*1. Да ли је Африка привредно развијена?*

*2. Колико је Африка била под колонијалном влашћу?*

*3.За шта су колонизатори користили становништво Африке?*

*4.Који су узроци слабе развијености афричке привреде?*

*5. Чиме се претежно бави становништво Африке?*

*6. Које су главне препреке развоју пољопривреде?*

*7. Колико врста пољопривреде се издваја у Африци?*

*8. Које биљке се највише узгајају у Африци?*

*9. Које биљне врсте се највише узгајају у умереном појасу?*

*10. Које врсте стоке се највише гаје?*

*11. Које су главне карактеристике плантажне пољопривреде?*

*12. Које су предности плантажне производње?*

*13. Које подручје је најзначајније пољопривредно подручје у Африци?*

*14. Шта се гаји на крајњем северу?*

*15. Који континент је највећи светски произвођач какаа?*

*16. У којим државама се највише гаји какао?*

*17. Која држава је највећи светски произвођач каранфилића?*

*18. Којих рудних богатстава највише има у Африци?*

*19. Који енергетски извори су најзаступљенији?*

*20. Да ли је развијена индустрија?*

*21. Која држава Африке је најразвијенија?*

*22. Која регија Африке је туристички најпосећенија?*

*23. Који елементи ометају бржи туристички развој?*