|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 49** | | ОДЕЉЕЊЕ**:** | | ДАТУМ**:** |
| Наставна тема: | Северна Америка | | | |
| Наставна јединица: | Природне одлике Северне Америке | | | |
| Тип часа: | Утврђивање | | | |
| Циљ часа: | * Утврђивање степена усвојености знања о природним одликама Северне Америке | | | |
| Очекивани исходи: | Ученици ће бити у стању да:   * Процене степен усвојености знања о природним одликама Северне Америке. | | | |
| Облик рада: | Фронтални, групни | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Пројектор, компјутер, карта Северне Америке, нема карта , картице | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, дигитална | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прозива ученика/ученицу који презентује домаћи задатак о националном парку Јелоустон. * Наставник анализира презентацију са ученицима и бележи запажања у педагошку документацију. * Исписује на табли назив наставне јединице – ПРИРОДНЕ ЗОНЕ СЕВЕРНЕ АМЕРИКЕ - УТВРЂИВАЊЕ   **Главни део (30 минута):**   * Наставник дели ученике у четири групе по 6 -7 ученика. После груписања наставник дели задужења и објашњења. * Свакој групи даје коверат са картицама (прилог). Даје упутство за решавање задатка и проверава да ли су ученици разумели шта треба да раде. * Ученици у групи добију коверат у ком се налазе картице са реченицама које се односе на природне одлике Северне Америке. Ученици имају задатак да на основу задатих реченица поставе питања. Групе одговарају на питања друге групе са којом су заменили питања. Наставник фронтално проверава тачност реализованог задатка. Прозива једног ученика да прочита питање, а затим другог ученика да на њега одговори. И тако све док се не одговори на сва постављена питања. Док један ученик одговара на питање, остали контролишу и евентуално исправљају уколико буде грешака. * Када групе заврше своја излагања попуњавају нему карту. * 1. група уноси рељеф, * 2. група климу, * 3. група реке и језера, * 4. група природне зоне. * Док ученици раде наставник обилази и помаже уколико је помоћ појединим ученицима потребна. * Када ученици заврше предају наставнику неме карте који обавештава ученике да ће их прегледати за следећи час. | | | | |

|  |
| --- |
| **Завршни део (5 минута):**   * Наставник похваљује ученике и одговара на евентуална питања. Наставник бележи у педагошку документацију запажања о активности ученика.   \*Ученици који слабије напредују: Ученици се распоређују равномерно по групама и могу бити изабрани да прочитају питања и одговоре. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог**

Дате су реченице које се односе на природне одлике Северне Америке. Ученици имају задатак да саставе питања.

1. **група**

1. Највеће полуострво у Северној Америци је Калифорнијско полуострво.

2. Северни део континента је најразуђенији због дебелог снежног покривача који је покривао тај део континента за време леденог доба.

3. Највеће острво је Гренланд, а остала већа су Њуфаундленд и Бафиново острво.

4. У јужном делу континента налазе се три највећа полуострва – Јукатан, Флорида и Калифорнија.

5. Рељеф Северне Америке се дели на више целина: брдовите пределе на северу, веначне планине на западу, громадне планине на истоку, низије у средишњем делу и острва вулканског порекла у Карипском мору.

6. На северу континента се налази Канадски штит који је најстарији део континента.

7. У северном делу Кордиљера налази се Мек Кинли, највиши врх Северне Америке.

8. У средишњем делу се налазе највиши вулкани Северне Америке – Попокатепетл и Оризаба.

9. Највећа пустиња је Чихуахуан, а најтоплија је Мохава.

10. Највиши врх Апалача је Мичел.

*1. група могућа питања*

*1. Које је највеће полуострво у Северној Америци?*

*2. Који део континента је најразуђенији и због чега?*

*3. Које острво Северне Америке је највеће?*

*4. Која велика полуострва се налазе у јужном делу континента?*

*5. На које рељефне целине се дели рељеф Северне Америке?*

*6. Шта је Канаски штит и и где се налази?*

*7. Који врх је највиши у Северној Америци?*

*8. Како се зову највиши вулкани у Северној Америци?*

*9. Која пустиња у Северној Америци је највећа, а која најтоплија?*

*10. Како се зове највиши врх Апалача?*

**2. група**

1. На климу Северне Америке највећи утицај имају фактори: географска ширина, правац пружања рељефа и морске струје.

2. У северном делу континента заступљена је поларна и субполарна клима.

3. Калифорнијско приморје има средоземну климу.

4. Највећи део континента има континенталну и умереноконтиненталну климу.

5. У летњем периоду године често се јављају тропски циклони – урагани.

6. Урагани настају услед наглог пада притиска и температуре изнад Мексичког залива.

7. На Кордиљерима је заступљена планинска клима.

8. На унутрашњим висоравнима и пустињама је заступљена пустињска и полупустињска клима.

9. У приморском појасу Атлантског и Тихог океана је заступљена океанска клима.

*2. група могућа питања*

*1. Који климатски фактори имају највећу утицај на климу Северне Америке?*

*2. Који климатски тип је заступљен на крајњем северу континента?*

*3. Који део континента има средоземну климу?*

*4. Који климатски тип је заступљен у највећем делу континента?*

*5. У ком периоду године се јављају урагани?*

*6. Због чега настају урагани?*

*7. Који климатски тип је заступљен на Кордиљерима?*

*8. У ком делу континента је заступљена пустињска и полупустињска клима?*

*9. Који климатски тип је заступљен у приморју Атланског и Тихог океана?*

**3. група**

1. Највећи број река Северне Америке припада сливу Северног леденог океана и Атлантског окена.

2. Реке Тихог океана извиру у Кордиљерима, имају кратке токове и велики хидроенергетски потенцијал.

3. На подручју пустиња јављају се периодични токови без отицања ка морима.

4. Сливу Тихог океана припадају реке: Колорадо, Јукон, Фрејзер и Колумбија.

5. Најдужа река слива Северног леденог океана јесте Мекензи.

6. Највећа река слива Тихог океана је Колорадо.

7. Река Колорадо је позната по свом дубоком кањону – Велики кањон Колорада, дубок 1500 метара.

8. Најдужа река Северне Америке је Мисисипи.

9. Најдужа река Средње Америке је Рио Гранде.

10. Привредно најважнија језера Северне Америке су Велика језера (Ири, Онтарио, Хјурон, Горње и Мичиген)

*3. група могућа питања*

*1. Којим сливовима припада највећи број река Северне Америке?*

*2. Које су карактеристике река које припадају сливу Тихог океана?*

*3. Где се јављају периодични токови?*

*4. Ком сливу припадају реке: Колорадо, Јукон, Фрејзер, Колумбија?*

*5. Како се зове најдужа река слива Северног леденог океана?*

*6. Која је највећа река слива Тихог океана?*

*7. Која река има кањон дубок 1500 метара?*

*8. Како се зове најдужа река Северне Америке?*

*9. Како се зове најдужа река Средње Америке?*

*10. Која језера у Северној Америци су привредно најважнија?*

**4. група**

1. У крајњим северним деловима Северне Америке налазе се арктичке ледене пустиње.

2. Јужније од арктичких пустиња налазе се тајге и тундре.

3. Типични становници поларних предела су: поларни медведи, поларне лисице и фоке.

4. У тајгама живи познати амерички медвед – гризли.

5. Најстарији национални парк се зове Јелоустон.

6. На Апалачима се јављају листопадне шуме.

7. У унутрашњости су застпљене степе познате под називом прерије.

8. Прерије насељавају којоти и бизони.

9. У пределима суптропске климе расте секвоја.

*4. група могућа питања*

*1. У ком делу Северне Америке су заступљене арктичке ледене пустиње?*

*2. Где су заступљене тајге и тундре?*

*3. Које животиње су типичне за поларне пределе?*

*4. Како се зове познати амерички медвед који живи у тајгама?*

*5. Шта је Јелоустон?*

*6. Која природна зона је заступљена на Апалачима?*

*7. Где су заступљене прерије?*

*8. Које животиње насељавају прерије?*

*9. Где расте секвоја?*