|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**:** | | ДАТУМ**:** |
| Наставна тема: | Регионална географија Европе | | | |
| Наставна јединица: | Источна Европа | | | |
| Тип часа: | Oбрада | | | |
| Циљ часа: | * Упознавање ученика са физичко-географским и друштвено-географским карактеристикама регије Источна Европа | | | |
| Очекивани исходи: | Ученици ће бити у стању да:   * дефинишу простор који обухвата регија Источна Европа; * кратко опишу физичко-географске особине регије, * опишу друштвено-економске особине регије. | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна, илустративна | | | |
| Наставна средства: | Уџбеник, карта Европе, нема карта, наставни листићи | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетска | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прегледа домаћи задатак и бележи запажања у педагошку документацију. * Поставља питање ученицима : * Коју регију Европе још нисмо учили? *(Источну Европу).* * На табли исписује назив нове наставне јединице – Источна Европа   **Главни део (30 минута):**   * Наставник упућује ученике да погледају карту Источне Европе у уџбенику на страни 57 и поставља им питање: * Европа се преко простора Источне Европе граничи са Азијом. Шта чини границу између ова два континента? *(Планина Урал, река Урал, Каспијско језеро, Кавказ, Црно море, Босфор, Мраморно море, Дарданели и Егејско море).* * Наставник прозива једног ученика да поменуте појмове покаже на зидној карти Европе. * Наставник истиче да је то простор који је некад заузимала држава СССР. Поставља питање ученицима: * У ком временском периоду је постојала СССР? *(Од 1922. до 1991. године);* * Које државе су се формирале након распада СССР? *(Естонија, Летонија, Литванија, Белорусија, Украјина, Молдавија и Русија).* * Наставник исписује на табли следеће градове:   МОСКВА, МИНСК, САНКТ ПЕТЕРБУРГ, ОДЕСА, ПЕРМ, КИЈЕВ  Ученици имају задатак да их пронађу на карти Европе, јер су то највећи градови бивше СССР.   * Наставник дели ученицима наставни листић (прилог 1). Кад ученици заврше, наставник проверава одговоре фронтално. | | | | |

|  |
| --- |
| **Завршни део (5 минута):**   * Наставник проверава да ли ученици имају питања у вези лекције и задаје ученицима да ураде задатке ***Мој резиме!*** – страна **59** у уџбенику.   ***Домаћи задатак:*** Ученици имају задатак да у нему карту унесу Источноевропску низију и методом боја представе рељеф Источне Европе.  \*Ученици који слабије напредују: Ученици боје нему карту уз помоћ карте на страни 57 у уџбенику. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

Питања:

1. Колико процената од укупног европског становништва живи у овој регији?

2.Који словенски народи живе у овој регији?

3. Који народи ове регије припадају угро-финској скупини народа?

4. Који народи ове регије припадају балтичкој скупини народа?

5. Који народи ове регије припадају романској скупини народа?

6. Који су највећи демографски проблеми ове регије?

7. Наброј веће реке ове регије?

8. Која су највећа природна богатства ове регије?

*Одговори:*

*1. У овој регији живи 27 % од укупног европског становништва.*

*2. У овој регији живе Руси, Белоруси и Украјинци као представници Словена.*

*3. Угро-финској скупини народа припадају Естонци.*

*4. Балтичкој скупини народа припадју Литванци и Летонци.*

*5. Романским народима припадају Молдавци.*

*6. Највећи демографски проблем ове регије су депопулација и емиграција.*

*7. Веће реке ове регије су: Волга, Дон, Дњепар, Дњестар.*

*8. Воде, плодно земљиште, шуме, рудно богатство.*