|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 24** | | ОДЕЉЕЊЕ**:** | | ДАТУМ**:** |
| Наставна тема: | Азија | | | |
| Наставна јединица: | Становништво и насеља Азије | | | |
| Тип часа: | Обрада | | | |
| Циљ часа: | * Усвајање знања о основним одликама становништва и насеља у Азији | | | |
| Очекивани исходи: | Ученици ће бити у стању да:   * наведу биолошке и друштвео-економске карактеристике становништва Азије; * именују највеће градове у Азији; * лоцирају најстарија насеља на карти. | | | |
| Облик рада: | Фронтални, индивидуални, рад у пару | | | |
| Наставне методе: | Дијалошка метода, демонстративна, илустративна | | | |
| Наставна средства: | Уџбеник, карта Азије, пројектор, компјутер, нема карта | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник низом питања уводи ученике у нову наставну јединицу**:** * Како се зове наука која се бави проучавањем становништва? *(Демографија);* * Како дефинишемо појам густина насељености? *(Као просечан број становника који живи на једном квадратном километру површине);* * Шта значи појам наталитет? *(Број живорођених на некој територији у одређеном временском периоду);* * Шта значи појам морталитет? *(Број умрлих на некој територији у току одређеног временског периода);* * Шта подразумевамо под појмом природни прираштај? *(Разлика између наталитета и морталитета);* * Које религије имају највише следбеника у свету? *(Хришћанство, ислам и будизам);* * Шта су миграције? *(Кретање - пресељење становништва);* * Како се деле? *(На емиграције и имиграције)*; * Шта подразумевамо под насељима? *(Места сталне или привремене концентрације људи).*   **Главни део (30 минута):**   * Наставник дели ученицима наставни листић (прилог 1). Одговоре на питања ученици могу пронаћи у уџбенику на странама 85, 86 и 87. * Након урађеног задатка ученици замењују свеске са паром у клупи и контролишу једни друге. * Наставник помоћу Google Earth-a приказује ученицима градове Токио, Пекинг и Шангај. | | | | |

|  |
| --- |
| **Завршни део (5 минута):**   * Наставник задаје задатке ***Мој резиме! – страна 88*** у уџбенику. * ***Домаћи задатак***: Ученици у нему карту уносе религијску структуру Азије.   \*Ученици који слабије напредују: Наставник помаже ученицима приликом решавања задатака. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

Питања:

1. Који континент се сматра најмногољуднијим на свету?

2. Због чега?

3. Колико становника има Азија?

4. Да ли је становништво Азије равномерно распоређено?

5. Због чега је то тако?

6. Које области континента су најгушће насељене и због чега?

7. Какав је природни прираштај у Азији?

8. Да ли је природни прираштај у Кини велики?

9. Због чега је то тако?

10. Која људска раса је најзаступљенија у Азији?

11. Који народи су најбројнији представници монголоидне људске расе?

12. Који народи су најбројнији представници европеидне људске расе?

13. Која религија у Азији има највише присталица?

14. Која религија има најмање присталица у Азији?

15. Које религије су типичне само за Азију?

16. Да ли је у Азији заступљенија емиграција или имиграција?

17. Који су најстарији градови на тлу Азије?

18. Шта су сламови?

19. Наброј неке од милионских градова у Азији.

*Одговори:*

*1. Најмногољуднији континент на свету је Азија.*

*2. Због тога што се на њему налазе две најмногољудније државе на свету – Кина и Индија.*

*3. Има 4,5 милијарде становника.*

*4. Не, становништво је неравномерно распоређено.*

*5. Због природних фактора (рељефа, климе, вода)*

*6. Најгушће су насељене низије – Хиндустанска, Кинеска, Бенгалска и острва због тога што су тамо природни услови за живот најбољи.*

*7. Природни пририаштај је висок.*

*8. У Кини природни прираштај није висок .*

*9. Због тога што су увели популациону политику помоћу које контролишу број деце у породици.*

*10. Монголоидна.*

*11. Кинези, Јапанци, Корејци.*

*12. Индуси и Арапи.*

*13. Ислам.*

*14. Хришћанство.*

*15. Хиндуизам, будизам и конфучијанство.*

*16. У Азији је заступљенија емиграција.*

*17. То су: Јерусалим, Дамаск, Хаифа.*

*18. Сиротињске четврти у Азији.*

*19. Токио, Делхи, Шангај, Мумбај, Пекинг, Осака и др.*