|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема: | Географске регије Европе | | | |
| Наставна јединица: | Јужна Европа | | | |
| Тип часа: | Утврђивање | | | |
| Циљ часа: | * Утврђивање усвојеног знања о карактеристикама регије Јужна Европа | | | |
| Очекивани исходи: | Ученици ће бити у стању да:   * провере колико су научили о регији Јужна Европа | | | |
| Облик рада: | Фронтални, индивидуални, рад у пару, групни | | | |
| Наставне методе: | Дијалошка метода, демонстративна, илустративни | | | |
| Наставна средства: | Нема карта, картице са појмовима, атлас, карта Европе, уџбеник | | | |
| Међупредметне компетенције | Компетенција за учење, комуникација, компетенција за решавaње проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник поставља питања ученицима: * На које регије је подељена Европа? *(На Јужну, Западну, Средњу, Северну и Источну);* * Коју регију смо учили на претходним часовима? *(Јужну Европу);* * Која полуострва обухвата Јужна Европа? *(Балканско, Апенинско и Пиринејско полуострво).*   **Главни део (30 минута):**   * Ученици добијају задатак да у немој карти обоје политичку карту Јужне Европе. Затим размењују неме карте са другом/другарицом из клупе и проверавају тачност. Приликом бојења неме карте ученици могу користити атлас. Наставник шета, проверава и даје додатна упутства док ученици боје. * Након тога наставник дели ученике у шест група по 4-5 ученика. После груписања наставник дели задужења и објашњења. Свакој групи дели коверат са картицама (прилог). Даје упутство за решавање задатка и проверава да ли су ученици разумели шта треба да раде. * Ученици у групи добију коверат у ком се налазе картице са питањима и картице са одговорима. Повезују картице са питањима и одговорима. Наставник фронтално проверава тачност реализованог задатка. Прозива једног ученика да прочита питање, а затим другог ученика да на њега одговори. И тако све док се не одговори на сва постављена питања. Док један ученик одговара на питање, остали контролишу и евентуално исправљају своје одговоре.   . | | | | |

|  |
| --- |
| **Завршни део (5 минута):**   * Наставник похваљује ученике и одговара на евентуална питања. * Ученици решавају задатке на страни бр. 30 у уџбенику – ***Мој резиме*** *!*   \*Ученици који слабије напредују: Ученици се распоређују равномерно по групама и могу бити изабрани да ваде цедуље из коверти или да уместо ученика које је наставник прозвао прочитају питања. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог**

Дата су поља са питањима и одговорима. Поља исећи на картице и картице ставити у коверат (број сетова картица одговара броју група). Свакој групи ученика дати коверат са картицама. (Одштампати на мало дебљем папиру и исецкати на картице ✂).

|  |  |
| --- | --- |
| Која већа полуострва обухвата Јужна Европа? | Р. Словенија, Р. Хрватска, Р. БИХ, Р. Србија, Р. Црна Гора, Р. Северна Македонија. |
| Које државе су улазиле у састав бивше СФРЈ? | Балканско, Апенинско и Пиринејско полуострво. |
| Које државе Балканског полуострва су континенталне? | На Апенинском полуострву. |
| Ком полуострву припадају Сицилија и Сардинија? | У Шпанији. |
| На ком полуострву се налази Падска низија? | Грчка. |
| Где се налази висораван Мезета? | Србија и Македонија. |
| Која држава Јужне Европе има најразуђенију обалу? | Апенинском полуострву. |
| Којој држави припадају вулкани Стромболи и Етна? | Италији |
| У којој држави Јужне Европе живе представници романских народа? | Балканском полуострву. |
| Ком полуострву припада низија Тесалија? | У Италији, Шпанији и Португалији. |
| Кроз коју државу протиче река Дуро или Дуеро? | Грчку. |
| Коју државу окружују Јонско и Егејско море? | Кроз Португалију. |
| Како се зове најважнија лука у Грчкој? | Србија и Грчка. |
| Које државе Јужне Европе су претежно православне? | На Апенинском, Ватикан. |
| На ком полуострву се налази најмања држава и како се зове? | Пиреј. |
| У којој држави се налази Далмација? | Босна и Херцеговина. |
| Која држава се састоји од два ентитета? | У Хрватској. |
| Како се зове најјужније острво Европе? | За Шпанију. |
| За коју државу је карактеристична борба са биковима? | Крит. |
| Која држава излази само на Атлантски океан? | Гибралтарски мореуз. |
| Како се зове мореуз који раздваја Јужну Европу од Африке? | Португалија. |
| Која минијатурна држава се налази између Шпаније и Француске? | Андора. |