|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 13** | | ОДЕЉЕЊЕ**:** | | ДАТУМ**:** |
| Наставна тема: | Географске регије Европе | | | |
| Наставна јединица: | Средња и Западна Европа | | | |
| Тип часа: | Утврђивање | | | |
| Циљ часа: | * Утврђивање усвојеног знања о карактеристикама регија Средња и Западна Европа | | | |
| Очекивани исходи: | Ученици ће бити у стању да:   * провере колико су научили о регијама Средња и Западна Европа | | | |
| Облик рада: | Фронтални, индивидуални, групни | | | |
| Наставне методе: | Дијалошка метода, демонстративна, илустративна | | | |
| Наставна средства: | Карта Европе, компјутер, хамер | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прозива ученике да презентују своје домаће задатке (презентације). * Ученици презентују, а остали ученици прате, постављају питања. * Наставник бележи запажања у педагошку документацију и исписује назив наставне јединице на табли - **Средња и Западна Европа – утврђивање.**   **Главни део (30 минута):**   * Наставник упознаје ученике са игром „Икс-Окс“ и дели их у две групе. (питања у прилогу)   Наставник на табли црта квадрат са пољима.   |  |  |  | | --- | --- | --- | | 1. | 8. | 3. | | 6. | 5. | 7. | | 4. | 2. | 9. |   ***Правила игре:***   * Игру започиње тим икс. Тим икс изабере број. Наставник прочита питање које је под тим бројем и, ако ученици дају тачан одговор на прочитано питање, уписујете знак Х у поље са бројем који је изабран. Ако је одговор нетачан, поен иде тиму окс и уписује знак О у дато поље. Следећи број бира тим окс и игра се наставља по истом принципу све док један од тимова не споји три знака водоравно, усправно или дијагонално. * Члановима истог тима је дозвољено да се договарају и помажу приликом избора броја и давања одговора. * Након завршене игре ученици остају подељени у две групе. Група која је победила у игри „Икс-Окс“ бира регију (Средња или Западна Европа). Задатак група је да регију која им је задата представе на хамеру: карактеристике регије, њене предности и недостатке. Резултате представљају другој групи. Група која изнесе више података је победила. Ученици не могу да користе уџбеник приликом израде задатка. | | | | |

|  |
| --- |
| **Завршни део (5 минута):**   * Наставник проверава податке које су ученици изнели и бележи ангажовање ученика у педагошку документацију.   \*Ученици који слабије напредују: Ученици имају задатак да приликом игре „Икс-Окс“ помажу наставнику приликом отварања поља. Прикључују се групама и учествују у изради цртежа и лакших задатака. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

Питања:

1. Које државе улазе у састав регије Средња Европа? *(Савезна Република Немачка, Република Пољска, Република Чешка, Република Словачка, Швајцарска Конфедерација, Република Мађарска, Република Румунија, Република Аустрија);*

2. Које низије се истичу у регији Средња Европа? *(Прибалтичка низија, Панонска низија и Влашка низија);*

3. Који канал је значајан за речни саобраћај, а налази се у Средњој Европи? *(Канал Рајна-Мајна – Дунав);*

4. Којој групи народа припадају Мађари? *(Угро-финској групи);*

5. Које државе улазе у састав регије Западна Европа? *(Уједиљено Крањевство Велике Британије и Северне Ирске, Ирска, Француска и земље Бенелукса (Белгија, Холандија и Луксембург)).*

6. Које земље су биле велике колонијалне силе? *(Велика Британија, Холандија, Белгија и Француска);*

7. У ком веку се догодила прва индустријска револуција? *( У 18. веку);*

8. Наброј највеће конурбације у Западној Европи. *(Велики Лондон, Ранстад, Париска агломерација, Фламански дијамант);*

9. Којој групи народа припада већинско становништво Западне Европе? (*Германима и Романима).*